Ukážka z elektronickej knihy

Text © David Walliams 2021

Illustrations © Tony Ross 2021

Cover Illustrations © Tony Ross 2021

Cover lettering of author¢s name © Quentin Blake 2010

Translation © Katarína Karovičová 2022

Slovak edition © Vydavateľstvo SLOVART, spol. s r. o.,

Bratislava 2022

Všetky práva vyhradené. Žiadna časť tejto knihy sa nesmie
reprodukovať ani šíriť v nijakej forme ani nijakými prostriedkami,
či už elektronickými, alebo mechanickými, vo forme fotokópií či nahrávok, respektíve prostredníctvom súčasného alebo budúceho informačného systému
a podobne bez predchádzajúceho písomného súhlasu vydavateľa.

Z anglického originálu David Walliams:
Gangsta Granny Strikes again, ktorý vyšiel vo vydavateľstve HarperCollins Childrens Book, London 2021, preložila Katarína Karovičová.

Editorka Katarína Škorupová

Sadzba a zalomenie ITEM, spol. s r. o., Bratislava

Tlač KASICO, a. s., Bratislava

ISBN 978-80-556-5631-1

10 9 8 7 6 5 4 3 2 1

www.slovart.sk

Vytvorenie elektronickej verzie Dibuk, s. r. o., 2022

Mojej úžasnej mame,

ktorá je tiež babka gaunerka.

ĎAKUJEM VÁM,

MAJSTRI PREVLEKOV

Uplynul už rok odvtedy,

čo Ben stratil svoju milovanú babku gaunerku,

ale legenda o Čiernej mačke stále žije!

ZOZNÁMTE SA

S POSTAVAMI

TOHTO PRÍBEHU

BEN

Náš hrdina je obyčajný dvanásťročný chlapec, ktorý zažil to najneuveriteľnejšie dobrodružstvo. So svojou babkou prestrojenou za ČIERNU MAČKU sa mu takmer podarilo ukradnúť korunovačné klenoty z londýnskeho Toweru. Jeho dni medzinárodného zlodeja šperkov sú však minulosť. Ben sa teraz sústredí len na svoj veľký sen: chce sa stať inštalatérom.

MAMA

Linda v súčasnosti pracuje v nechtovom salóne. Večer sa z nej stáva superfanúšička spoločenských tancov. Jej obľúbený televízny program je Let´s Dance. Jedného profesionálneho tanečníka zbožňuje nadovšetko. Volá sa Flavio Flavioli. Z domova svojej rodiny spravila jeho svätyňu. Linda zúfalo túži po tom, aby jej jediný
syn zabudol na svoj inštalatérsky
sen a stal sa tanečným šampiónom ako jej milovaný Flavio.

OCKO

Ocko pracuje ako ochrankár v miestnom supermarkete. Pete nepatrí medzi najrýchlejších lapačov zlodejov, doteraz prichytil v obchode iba jediného. Bol to dedko s invalidnou chodúľkou, ktorý sa snažil ujsť s niekoľkými téglikmi margarínu. Aj ocko zbožňuje spoločenské tance. Nakazil sa tým od svojej manželky a teraz spolu trénujú po celom dome.

RAJ

Raj je najobľúbenejší obchodník v celom meste. Má trafiku Rajove novinky, v ktorej vládne strašný chaos, ale všetci k nemu radi chodia, aby sa pobavili na jeho vtipoch a pochutili si na sladkostiach po
záruke. Raj bol odjakživa Benov dobrý kamarát – ešte viac sa však zblížili po smrti Benovej babky.
Raj je vždy po ruke, aby Bena rozveselil nejakým trápnym žartíkom alebo čokoládou zadarmo.

PÁN PARKER

Zvedavý sused s veľkým nosom.
Je majorom vo výslužbe a stal sa
šéfom hliadky domobrany v susedstve. Domobranu tvorí skupinka stareniek a starčekov, ktorí sa dali dokopy, aby pátrali po lupičoch.
Pre pána Parkera to však je iba zámienka, aby mohol špehovať úplne každého. Nespúšťa zrak najmä z jedného človeka – z Bena. Zvedavý nosáč bol presvedčený, že práve on a jeho babka ukradli korunovačné klenoty, ale nikto mu to neveril. Teraz pán Parker chystá pomstu!

FLAVIO FLAVIOLI

Flavio je hviezda nesmierne populárnej televíznej súťaže Let´s Dance. Taliansky kráľ parketu má pokožku nastriekanú tmavohnedým opaľovacím sprejom, ligotavé nagélované vlasy začesané dozadu a najžiarivejšie biele zuby, aké ste kedy videli. Nosí ligotavé tanečné kombinézy a vyzerá ako cukrík v lesklom obale.

EDNA

Ben sa s Ednou zoznámil na pohrebe starej mamy. Je to jej sesternica. Edna si Bena obľúbila a posledný rok sa z nich stali priatelia. Ben k nej chodí každú nedeľu do domova seniorov na čaj a koláč, zahrajú si SCRABBLE a zhovárajú sa o dávnych časoch.

KRÁĽOVNÁ

Kráľovnú netreba predstavovať. Stretla sa s Benom a jeho babkou v tú noc, keď sa pokúsili ukradnúť JEJ korunovačné klenoty z londýnskeho Toweru. Kráľovnú však tak dojalo ich zvláštne puto, že im na mieste odpustila.

KNIHOVNÍČKA

Celý život pracuje v knižnici. Bena podozrieva zo všetkého možného, a vždy keď si príde po knihy, nespúšťa z neho
zrak.

Strážmajster Fuscher

Ben s babkou sa so strážmajstrom Fuscherom zoznámili, keď šli ukradnúť korunovačné klenoty.
Zastavil ich, keď na babkinom elektrickom invalidnom vozíku frčali po diaľnici. Podarilo sa im prekabátiť ho a skončilo sa to tak, že ich odviezol priamo k Toweru.

Komorník pán Komorník

Pán Komorník pracuje v súlade so svojím menom ako komorník v Buckinghamskom paláci.
Je neuveriteľne starý a verne
slúži kráľovnej od čias, keď
bola malým dievčatkom.

MILICKA

Starká v závete odkázala svoj invalidný vozík Benovi, pretože vedela, ako si ho obľúbil. Ben ho uložil do garáže.

ČIERNA MAČKA

Koniec ukážky